સાયન સર્કલ, સાયન સ્ટેશન અને ગુરુકૃપા હોટેલ પાસેના વિસ્તારોમાં તેમ જ અંદરના નાના રસ્તાઓ પર પણ ટ્રાવેલ્સની પ્રાઇવેટ બસો અને ગુડ્સના ટેમ્પો પાર્ક કરવામાં આવે છે. પ્રાઇવેટ બસોના પાર્કિંગને લીધે અંદરના રસ્તાઓ સહિત મોટા રસ્તાઓ પર પણ ટ્રાફિકની સમસ્યા સર્જાય છે અને એને લીધે સ્થાનિક લોકોએ અનેક મુશ્કેલીઓ વેઠવી પડે છે. એ સિવાય ચોરી અને મહિલાઓ છેડતીના પણ અનેક બનાવ બને છે. આ બાબતે સાયન વેલ્ફેર ફોરમના મેમ્બરો લડત ચલાવી રહ્યા છે. આ લડતમાં ટ્રાવેલ્સવાળાઓની હારને પગલે તેમણે હવે લોકોની મારઝૂડ શરૂ કરી દીધી છે.